laion/Wikipedia-Exotic huggingface dataset:
এলো রেটিং পদ্ধতি

দাবার সর্বোচ্চ সংস্থা 'ফিদে' (Fédération Internationale des Échecs - FIDE) রেটিং এর জন্য এলো ELO (আরপদ এমরিক এলো (Arpad Emrick Elo; জন্ম: ২৫ আগস্ট, ১৯০৩ এবং মৃত্যু: ৫ নভেম্বর, ১৯৯২। অস্ট্রো-হাঙ্গেরীয় সাম্রাজ্যের এজিহাজাস্কেসজো এলাকায় জন্মগ্রহণকারী পদার্থবিদ্যার বিশিষ্ট অধ্যাপক ও দাবাড়ু। জন্মকালীন সময়ে তার নাম ছিল এলো আরপদ ইম্রে। দাবা খেলায় অণুসৃত এলো রেটিং পদ্ধতির স্রষ্টা হিসেবে পরিচিত হয়ে আছেন তিনি।) পদ্ধতি অনুসরণ করে। এই রেটিং অনুসারে কোনো দাবাড়ুর রেটিং ২২০০ পয়েন্টের বেশি হলে তাকে ক্যান্ডিডেট মাস্টার (CM) বলা হয়। যখন কোনো দাবাড়ুর রেটিং ২৩০০ বা এর বেশি হয়ে যায়, তখন তাকে ফিদে মাস্টার (FM) খেতাব দেয়া হয়। এরপর থেকে খেতাব পাওয়াটা একটু জটিল হতে থাকে। আগে শুধু রেটিং পয়েন্টের ভিত্তিতেই একজন দাবাড়ু ক্যান্ডিডেট মাস্টার বা ফিদে মাস্টার খেতাব পেলেও এর পরের খেতাব, অর্থাৎ ইন্টারন্যাশনাল মাস্টার (IM) এর জন্য তাকে নর্ম (norm) লাভ করতে হয়। মোটামুটিভাবে নর্ম হল একটি টুর্নামেন্টের সেরা পারফর্মেন্স। প্রত্যেকটি টুর্নামেন্টে একজন দাবাড়ুর একটি পারফর্মেন্স রেটিং থাকে। শুধু এই টুর্নামেন্টে তিনি কত রেটিংধারী দাবাড়ুর মত খেলেছেন, সেটিকেই বলা হয় পারফর্মেন্স রেটিং। ইন্টারন্যাশনাল মাস্টার এর খেতাব অর্জন করতে হলে IM এবং গ্র‍্যান্ডমাস্টাররা আছেন এমন টুর্নামেন্টে মোট তিনটি নর্ম লাভ করতে হয়। তৃতীয় নর্ম অর্জন করার পরে তাকে আনুষ্ঠানিকভাবে ইন্টারন্যাশনাল মাস্টার খেতাব দেয়া হয়। সাধারণত ২৪০০-২৫০০ রেটিংধারীরা IM খেতাব পেয়ে থাকেন। তবে এর কিছু ব্যত্যয় ঘটে থাকে। যেমন ২৫০০ রেটিং পার করে গেছেন অথচ গ্র‍্যান্ডমাস্টার হননি এমন ইন্টারন্যাশনাল মাস্টার আছেন। আবার অনেক সময় কোনো টুর্নামেন্টে বিশেষভাবে ভালো করলে (যেমন বিশ্ব জুনিয়র চ্যাম্পিয়নশিপে রানার আপ হলে) তাকে সরাসরি ইন্টারন্যাশনাল মাস্টারের খেতাব দিয়ে দেয়া হয়। মাত্র ১০ বছর ১০ মাস ১৯ দিন বয়সে সর্বকনিষ্ঠ IM এর খেতাব লাভ করেন ভারতের (বর্তমানে গ্র‍্যান্ডমাস্টার) প্রজ্ঞানন্দ রমেশবাবু। দাবার সর্বশেষ এবং সর্বোচ্চ আনুষ্ঠানিক খেতাব হল গ্র‍্যান্ডমাস্টার (GM) ২৫০০ এর বেশি রেটিং এবং এর সাথে অন্যান্য গ্র‍্যান্ডমাস্টার আছেন এমন বিভিন্ন টুর্নামেন্টে তিনটি নর্ম লাভ করলে তাকে গ্র‍্যান্ডমাস্টার খেতাব দেয়া হয়। এটি একজন দাবাড়ুর জন্য সর্বোচ্চ সাধারণ খেতাব। এটির অবশ্য কিছু বাড়তি অনানুষ্ঠানিক খেতাব রয়েছে। যেমন ২৭০০ এর বেশি রেটিং হলে তাদের সুপার গ্র‍্যান্ডমাস্টার বলা হয়। এ বছরের মার্চ পর্যন্ত হিসাব অনুযায়ী বিশ্বে গ্র‍্যান্ডমাস্টারের সংখ্যা ১৬১২. ঠিক ১২ বছর ৭ মাস বয়সে সর্বকনিষ্ঠ দাবাড়ু হিসেবে গ্র‍্যান্ডমাস্টার খেতাব লাভ করেন রাশিয়ান গ্র‍্যান্ডমাস্টার সার্গেই কারইয়াকিন। বাংলাদেশে ৫ জন গ্র‍্যান্ডমাস্টার, ২ জন আন্তর্জাতিক মাস্টার, ১২ জন ফিদে মাস্টার, ৯ জন ক্যান্ডিডেট মাস্টার, ১ জন নারী আন্তর্জাতিক মাস্টার, ৪ জন নারী ফিদে মাস্টার এবং ১ জন নারী ক্যান্ডিডেট মাস্টার আছেন। রেটিং পরিসর এবং পদবি বা মূল্যায়িত মর্যাদা ২৭০০ বা এর উর্দ্ধে সুপার গ্রান্ডমাস্টার ২৫০০-২৭০০ গ্রান্ডমাস্টার (জিএম) ২৪০০-২৫০০ আন্তর্জাতিক মাস্টার (আইএম) ২৩০০-২৪০০ ফিদে মাস্টার (এফএম) ২২০০-২৩০০ ফিদে ক্যান্ডিডেট মাস্টার (সিএম) ২০০০-২২০০ ক্যান্ডিডেট মাস্টার ১৮০০-২০০০ এ শ্রেণী ১৬০০-১৮০০ বি শ্রেণী ১৪০০-১৬০০ সি শ্রেণী ১২০০-১৪০০ ডি শ্রেণী ১২০০ এর কম শিক্ষানবিস
ইয়ুজমোডউইকি

ইয়ুজমোডউইকি পার্ল প্রোগ্রামিং ভাষায় লিখিত একটি উইকি ইঞ্জিন। এটি গ্নু জেনারেল পাবলিক লাইসেন্স আওতায় লাইসেন্সকৃত। ইয়ুজমোডউইকির পৃষ্ঠাগুলি সাধারণ কোন ফাইলে সংরক্ষণ করা হয়, কোনও সম্পর্কিত ডাটাবেসে নয়। ক্লিফোর্ড অ্যাডামসের ইয়ুজমোডউইকি ভিত্তি ছিলো মারকাস ডেনকারের আতিসউইকির কোডের উপর ভিত্তি করে। আতিসউইকির ভিত্তি ছিল পিটার মেরেলের সিভিউইকির উপর ভিত্তি করে। সিভিউইকি হল উইকিবেসের উপর ভিত্তি করে প্রথম গ্নু লাইসেন্সকৃত উইকি, যেটা ছিলো ওয়ার্ড কানিংহামের মূল উইকিউইকিওয়েবের উইকি ইঞ্জিন। ইয়ুজমোডউইকির প্রথম ইনস্টলেশনটি ছিলো অ্যাডামসের ইউজমোড.কম উইকিতে, যা ছিলো ইয়ুজ নেট মোডা রেশন প্রজেক্টের (ইয়ুজমড) ভিত্তি যা ১১ই অক্টোবর, ১৯৯৯ সাল থেকে আতিস উইকিতে চলছে। দ্বিতীয় উইকি হিসেবে ইয়ুজমোডউইকি ব্যবহার করা উইকি হল অ্যাডামস এবং সুনির শাহ দ্বারা নির্মিত মিটবলউইকি, যা অনলাইন সম্প্রদায়ের প্রতি নিবেদিত করা হয়, যেটি ২৪ই এপ্রিল, ২০০০ সালে ইউজমোড.কম ওয়েবসাইটে ইনস্টল করা হয়েছিলো। পরে ইয়ুজমোডউইকি নুপিডিয়ায় ব্যবহৃত হয়েছিল। ১৫ই জানুয়ারী, ২০০১ থেকে ২০০২ সালের শুরুর দিকে ইয়ুজমোডউইকিও ইংরেজি উইকিপিডিয়া চালাতে ব্যবহৃত হত। পরে সকল ভাষার উইকিপিডিয়া মিডিয়া উইকিতে স্থানান্তরিত করা হয়েছিলো। উইকিউইকিওয়েবের সমগোত্রীয় উইকি দ্যা অ্যাডজাঙ্কট, যা জুলাই ২০০৫ সালে শুরু হয়েছিল, সেটিও ইয়ুজমোডউইকিতে চলছিলো। ফেস্টিনিগ রেলওয়ে হেরিটেজ গ্রুপের ওয়েবমাস্টার পিটার হ্যারিসন, গ্রুপের উইকি চালানোর জন্য ইয়ুজমোড ব্যবহার করেছিলেন, এই উইকি চালানোর সময় যার কোন নাম ছিল না এবং যেটা মূলত "হেরিটেজ গ্রুপ উইকি" নামে পরিচিত ছিল। ২০০৬ সালে, হ্যারিসন সাইটটি চালানোর জন্য খুব ভালোভাবে ইয়ুজমোড ১.০ সংশোধন করেন, যা এখন ফেস্টেপিডিয়া নামে পরিচিত। পরিবর্তিত সংস্করণটি ফেস্টউইকি নামে পরিচিত, এবং ইংরেজি উইকিপিডিয়ায় ব্যবহৃত মিডিয়াউইকির বেশিরভাগ এক্সটেনশনের উপস্থাপন এবং কার্যকারিতার দিক থেকে উভয়ের মিল ছিল। সাইটটি ২০১০ পর্যন্ত মিডিয়াউইকি ১.১৬.০ তে স্থানান্তরিত হওয়ার পূর্ব পর্যন্ত ফেস্টউইকি ব্যবহার করেছিল। উইকিপিডিয়ার উইকিগুলির প্রাথমিক সংস্করণগুলিতে ক্যামেলকেসের ব্যবহার বাদ দিয়ে দ্বিতীয় বন্ধনী "[[" এর ধারণা প্রচলন করেন অ্যাডামস, এই ধারণা এবং সফ্টওয়্যার কোডিংয়ের অবদানের জন্য তাকে সম্মানিত করা হয়। উইকি ইঞ্জিনগুলির তালিকা Lih, Andrew (২০০৯)। The Wikipedia Revolution: How a Bunch of Nobodies Created the World's Greatest Encyclopedia। Aurum। পৃষ্ঠা 62–63। আইএসবিএন 9781845134730। ওসিএলসি 280430641।  "Festipedia:About - Festipedia"। www.festipedia.org.uk।  অফিশিয়াল ওয়েবসাইট ইয়ুজমোডউইকির চলমান সাইটের তালিকা ইউজমোড উইকির পরিচয় দেওয়া হচ্ছে কোন মুক্ত উৎসের উইকি আপনার জন্য কাজ করে? ওয়েব্যাক মেশিনে আর্কাইভকৃত ১৫ জানুয়ারি ২০১৮ তারিখে (ONLamp.com) ওয়েব্যাক মেশিনে আর্কাইভকৃত ১৫ জানুয়ারি ২০১৮ তারিখে
সুশীল ফার্নান্দো

এলেকুতিগে রাফাস নেমেসিওন সুশীল ফার্নান্দো (তামিল: சுசில் பெர்னான்டோ; জন্ম: ১৯ ডিসেম্বর, ১৯৫৫) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৪ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া শ্রীলঙ্কান ক্রিকেটে শ্রীলঙ্কান এয়ার ফোর্স স্পোর্টস ক্লাবের প্রতিনিধিত্ব করেন সুশীল ফার্নান্দো। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৮২-৮৩ মৌসুম থেকে ১৯৮৯-৯০ মৌসুম পর্যন্ত সুশীল ফার্নান্দো’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে পাঁচটিমাত্র টেস্ট ও সাতটি ওডিআইয়ে অংশগ্রহণ করেছেন সুশীল ফার্নান্দো। ৪ মার্চ, ১৯৮৩ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ মার্চ, ১৯৮৪ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপের তৃতীয় আসরে শ্রীলঙ্কার পক্ষে অংশ নেন। ঐ প্রতিযোগিতায় তার দল গ্রুপ পর্ব থেকে বিদেয় নেয়। তবে, ঐ প্রতিযোগিতায় কোন খেলায় অংশগ্রহণের সুযোগ পাননি। ক্রিকেট খেলা থেকে অবসর গ্রহণের পর অস্ট্রেলিয়ায় অভিবাসিত হন। http://www.espncricinfo.com/magazine/content/story/598345.html রয় ডায়াস সোমাচন্দ্র ডি সিলভা সিংহলীজ স্পোর্টস ক্লাব শ্রীলঙ্কান টেস্ট ক্রিকেটারদের তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে সুশীল ফার্নান্দো (ইংরেজি) ক্রিকেটআর্কাইভে সুশীল ফার্নান্দো (সদস্যতা প্রয়োজনীয়) (ইংরেজি)
টাইটান্স ক্রিকেট দল

টাইটান্স দক্ষিণ আফ্রিকার উত্তরাংশের শীর্ষস্থানীয় বিশেষ প্রাধিকারপ্রাপ্ত ক্রিকেট দল। সম্প্রচারজনিত কারণে দলটি মাল্টিপ্লাই টাইটান্স নামে পরিচিতি পাচ্ছে। ইস্টার্ন ক্রিকেট ইউনিয়ন ও নর্দার্নস ক্রিকেট ইউনিয়ন এর সদস্য। টাইটান্স তাদের নিজেদের খেলা আয়োজনে সুপারস্পোর্ট পার্ক, সেঞ্চুরিয়ন এবং বেনোনির উইলোমুর পার্ক ব্যবহার করে থাকে। টাইটান্স দল দক্ষিণ আফ্রিকার প্রথম-শ্রেণীর ক্রিকেট প্রতিযোগিতা সানফয়েল সিরিজে অংশ নিচ্ছে। ২০১৫-১৬ মৌসুমে এ প্রতিযোগিতায় শিরোপা লাভ করে। এছাড়াও, মোমেন্টাম ওয়ান-ডে কাপ ও র‍্যামস্ল্যাম টি২০ চ্যালেঞ্জও দলটি অংশ নিয়ে থাকে। পূর্বে সুপারস্পোর্ট সিরিজ ও মিওয়ে টি২০ চ্যালেঞ্জ শিরোপা লাভ করেছিল দলটি। সুপারস্পোর্ট পার্কে অনুষ্ঠিত চ্যাম্পিয়ন্স লীগ টুয়েন্টি২০ প্রতিযোগিতায় অংশ নিয়ে সিডনি সিক্সার্সের বিপক্ষে স্বল্প ব্যবধানে পরাজিত হয়েছিল। এছাড়াও, ২০১৪-১৫ মৌসুমে মোমেন্টাম ওয়ান-ডে কাপের শিরোপা লাভ করে। চূড়ান্ত খেলায় দলটি কেপ কোবরাসকে পরাজিত করে। জুলাই, ২০১৮ সালে আবুধাবি টি২০ ট্রফির প্রথম আসরে অংশগ্রহণের উদ্দেশ্যে ছয় দলের অন্যতম হিসেবে টাইটান্সকে মনোনীত করা হয়। দক্ষিণ আফ্রিকায় ঘরোয়া ক্রিকেটে প্রাধিকারপ্রাপ্ত দলের ব্যবস্থা প্রবর্তনের পর টাইটান্স দল সর্বাধিক সফলতম দলে পরিণত হয়। এ পর্যন্ত দলটি ১৮বার ট্রফি লাভ করে। সিএলটি২০ আসরে টাইটান্স দলের প্রথম আসরে বেশ ভালো খেলে। সেমি-ফাইনালে দলটি সিডনি সিক্সার্সের কাছে শেষ বলে সেঞ্চুরিয়নের সুপারস্পোর্ট পার্কে বিপুলসংখ্যক দর্শকের সামনের পরাজিত হয়। ২০১৩ সালে দলটি গ্রুপ পর্বের দুই খেলায় জয় ও দুইটিতে পরাভূত হয়ে বিদেয় নেয়। সানফয়েল সিরিজ (৬) - ২০০৬-০৭, ২০০৮-০৯, ২০১১-১২, ২০১৫-১৬, ২০১৭-১৮ যৌথভাবে (১) - ২০০৫-০৬ মোমেন্টাম ওয়ান-ডে কাপ (৬)- ২০০৭-০৮, ২০০৮-০৯, ২০১৩-১৪ (যৌথভাবে), ২০১৪-১৫, ২০১৬-১৭, ২০১৮-১৯ সিএসএ টি২০ চ্যালেঞ্জ (৬) - ২০০৪-০৫, ২০০৭-০৮, ২০১১-১২, ২০১৫-১৬, ২০১৬-১৭, ২০১৭-১৮ "সংরক্ষণাগারভুক্ত অনুলিপি"। ১৯ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৯।  "Abu Dhabi to host teams from six countries in T20 tournament"। ESPN Cricinfo। সংগ্রহের তারিখ ৪ জুলাই ২০১৮।  South African Cricket Annual – various editions Wisden Cricketers' Almanack – various editions Contracted players and second team players who have represented Titans in the 2017/18 season.
ইদ্রিশ আলি

ইদ্রিশ আলি (১৯৫০-২০২৪) ছিলেন একজন ভারতীয় রাজনীতিবিদ ও আইনজীবী যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ২০১৪ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৯ সালে উলুবেড়িয়া পূর্ব থেকে পশ্চিমবঙ্গ বিধানসভার সদস্য হিসেবে নির্বাচিত হন। ইদ্রিশ আলি ১৯৩০ সালের ৩০ ডিসেম্বর হুগলি জেলার ভুরকুন্দাতে জন্মগ্রহণ করেন। তার বাবার নাম আবদুল আজিজ ও মায়ের নাম মাসেমা খাতুন। তিনি সেন্ট পলস ক্যাথেড্রাল মিশন কলেজ ও সুরেন্দ্রনাথ আইন কলেজে পড়াশোনা করেছেন। ইদ্রিশ আলি ২০১৪ সালে বসিরহাট লোকসভা কেন্দ্রের সাংসদ হিসেবে নির্বাচিত হন। ২০১৯ সালের লোকসভা নির্বাচনে তিনি দলের মনোনয়ন পান নি। তবে ২০১৯ সালে উলুবেড়িয়া পূর্ব বিধানসভা কেন্দ্রে অনুষ্ঠিত উপনির্বাচনে তিনি বিজয়ী হন। ইদ্রিশ আলি ১৯৭৪ সালের ৩ জুন মনোয়ারা বেগমের সাথে বিবাহবন্ধনে আবদ্ধ হন। তাদের এক পুত্র ও দুই কন্যা আছে। ২০০৭ সালের নভেম্বর মাসে কলকাতায় তসলিমা নাসরিনের আগমন বিরোধী প্রতিবাদ থেকে উদ্ভূত সহিংসতার ঘটনায় ইদ্রিশ আলি গ্রেফতার হয়েছিলেন। "Ali, Shri Idris"। www.loksabhaph.in। সংগ্রহের তারিখ ১৬ অক্টোবর ২০১৯।  "General Elections 2014 - Constituency Wise Detailed Results" (পিডিএফ)। West Bengal। Election Commission of India। ২৩ নভেম্বর ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ জুন ২০১৬।  "সাজদার কাছে 'হার' ইদ্রিশের!"। আনন্দবাজার পত্রিকা। ২৪ মে ২০১৯। সংগ্রহের তারিখ ১৬ অক্টোবর ২০১৯।  "উপনির্বাচন"। এই সময়। ২৪ মে ২০১৯। সংগ্রহের তারিখ ১৬ অক্টোবর ২০১৯।  "কাঙ্ক্ষিত নন কলকাতায়, বার্তা রুশদিকে"। আনন্দবাজার পত্রিকা। সংগ্রহের তারিখ ১৬ অক্টোবর ২০১৯।
জো হামফ্রিস

যোসেফ হামফ্রিস (ইংরেজি: Joe Humphries; জন্ম: ১৯ মে, ১৮৭৬ - মৃত্যু: ৭ মে, ১৯৪৬) ডার্বিশায়ারের স্টোনব্রুম এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৮ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করতেন জো হামফ্রিস। জন টমাস হামফ্রিস ও এলিজা দম্পতির পুত্র তিনি। তার পিতা খনি শ্রমিক ছিলেন। ১৮৯৯ সাল থেকে ১৯১৪ সাল পর্যন্ত জো হামফ্রিসের প্রথম-শ্রেণীর খেলোয়াড়ী জীবন চলমান ছিল। দলে তিনি মূলতঃ উইকেট-রক্ষকের দায়িত্ব পালন করতেন। ডার্বিশায়ারের অন্যতম সেরা উইকেট-রক্ষকের মর্যাদা লাভ করেছেন। উইকেট-রক্ষক হিসেবে ১৮৯৯ সালে ডার্বিশায়ারের পক্ষে প্রথমবারের মতো খেলেন। তবে, এ পর্যায়ে উইলিয়াম স্টোরারের সহযোগী হিসেবেই তাকে খেলতে হয়। ১৯০২ সালের পূর্ব-পর্যন্ত ডার্বিশায়ারের পক্ষে নিয়মিতভাবে খেলার সুযোগে পাননি। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জো হামফ্রিস। ১ জানুয়ারি, ১৯০৮ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৭ ফেব্রুয়ারি, ১৯০৮ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। ১৯০৭-০৮ মৌসুমে অস্ট্রেলিয়া গমন করেন। তিন টেস্টের সবগুলোই এ সফরে খেলেন। এ সফরটি তার জন্যে দূর্ভাগ্যজনক ছিল। নিউমোনিয়ায় আক্রান্ত হলে ইংরেজ অধিনায়ক এ. ও. জোন্স তাকে বিশ্রামে রাখতে বাধ্য হন। এরফলে সিরিজের প্রথম তিন টেস্টে অংশগ্রহণ করতে পারেননি তিনি। প্রথম খেলায় কেমব্রিজ ও সাসেক্সের ক্রিকেটার আর. এ. ইয়ং চশমা পরিধান করে খেলেন। তবে, তিনি ব্যাটিংয়ে হামফ্রিসের তুলনায় শ্রেয়তর ছিলেন। তাসত্ত্বেও, চার ইনিংসে ইয়ং মাত্র ২৭ রান তুলতে পেরেছিলেন। ফলশ্রুতিতে, পঞ্চম টেস্ট পর্যন্ত হামফ্রিসকে তার স্থলাভিষিক্ত করা হয়। ছয় ইনিংসে তিনি ৪৪ রান করেছিলেন। জানুয়ারি, ১৯০৮ সালে মেলবোর্নে সিরিজের দ্বিতীয় টেস্টে নাটকীয় জয়ে প্রভূতঃ ভূমিকা রাখেন। নিচেরসারিতে ব্যাটিংয়ে নেমে ৩৪ রান তুলে টাইবিহীন অবস্থায় দলকে ১ উইকেটে জয় এনে দেন। স্যার হোম গর্ডন হামফ্রিসের ৫৪৫ ক্যাচ ও ১০৩ স্ট্যাম্পিংয়ের কৃতিত্ব প্রদর্শনকে বেশ সুন্দর ঘটনারূপে আখ্যায়িত করেন। প্রথম বিশ্বযুদ্ধ শেষ হলে তার প্রথম-শ্রেণীর খেলোয়াড়ী জীবন শেষ হয়ে যায়। এ পর্যায়ে তিনি ১৪.১৫ গড়ে ৫,৪৩৬ রান তুলতে পেরেছিলেন। নিজস্ব ৭০তম জন্মদিন উদযাপনের দশদিন পূর্বে ৭ মে, ১৯৪৬ তারিখে ৭০ বছর বয়সে চেস্টারফিল্ড এলাকায় জো হামফ্রিসের দেহাবসান ঘটে। [১] ESPNcricinfo, ESPN, সংগ্রহের তারিখ: ১৬ অক্টোবর, ২০১৯ British Census 1881 BBC – Classic Test Matches জ্যাক ও’কনর আর্থার ফিল্ডার কেন্ট কাউন্টি ক্রিকেট ক্লাব অ্যাশেজ সিরিজের তালিকা ইংরেজ টেস্ট ক্রিকেটারদের তালিকা আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা ইএসপিএনক্রিকইনফোতে জো হামফ্রিস (ইংরেজি) ক্রিকেটআর্কাইভে জো হামফ্রিস (সদস্যতা প্রয়োজনীয়) (ইংরেজি)
গুস্তাভ ভিজলি

গুস্তাভ ভিজলি (১৮২২ – ৯ ফেব্রুয়ারি ১৮৮৯) ছিলেন একজন হাঙ্গেরীয় জুরিস্ট এবং রাজনীতিবিদ৷ তিনি উদার পার্টির নেতা ছিলেন৷ তিনি ডুনাসজেনগ্রেগরে জন্মগ্রহণ করেন। তিনি পজসনি (আজ: ব্র্যাটস্লাভা, স্লোভাকিয়া) আইন অধ্যয়ন করেন এবং পেস্ট লইয়ার হন৷ এরপর তিনি টলনা কাউন্টিতে একজন কর্মকর্তা হিসেবে দায়িত্ব পালন করেন৷ তিনি উপ-দলিলদিকে নিযুক্ত হন৷ ১৮৬১ সাল থেকে তিনি কাউন্টির প্রধান দলিল হিসেবে দায়িত্ব পালন করেন এবং পরবর্তীতে ১৮৬৫ সালে ডেপুটি লেফটেন্যান্ট (ভিসকোণ) এ দ্বায়িত্ব পালন করেন৷ তিনি ১৮০২ সালে কসেলদিনের সংসদ সদস্য হন। ১৮৭৫ সালের পর ভিজলি লিবারেল পার্টির সদস্য ছিলেন, যা ১৯০৫ সালের মাঝামাঝি সময়ে অস্ট্রো-হাঙ্গেরীয় সাম্রাজ্যের হাঙ্গেরীর অংশ। তিনি ১৮৭৪ সাল থেকে প্রশাসনের সংসদীয় কমিটির সদস্য ছিলেন। ১৮৮৯ সালে ক্যান্সারের কারণে তাঁর মৃত্যু হয়। ১৩ ফেব্রুয়ারি ১৮৭৯ সালে তাকে কবর দেওয়া হয়। "কেপভিসিলহাজ আলমেন্চ ১৮৮৬"। ২৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৯।
দীনেশ বাজাজ

দীনেশ বাজাজ হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি একবার পশ্চিমবঙ্গ বিধানসভার সদস্য হিসেবে নির্বাচিত হয়েছিলেন। তার বাবা সত্যনারায়ণ বাজাজও পশ্চিমবঙ্গ বিধানসভার বিধায়ক হিসেবে নির্বাচিত হয়েছিলেন। দীনেশ বাজাজ ২০০৬ সালে জোড়াসাঁকো থেকে পশ্চিমবঙ্গ বিধানসভার সদস্য হিসেবে নির্বাচিত হন। ২০১১ ও ২০১৬ সালের বিধানসভা নির্বাচনে তিনি প্রতিদ্বন্দ্বিতা করেন নি। "Daddy's beta versus veteran"। The Telegraph। ২৩ এপ্রিল ২০০৬। সংগ্রহের তারিখ ১৬ অক্টোবর ২০১৯।  "General Elections, India, 2006, to the Legislative Assembly of West Bengal" (পিডিএফ)। Constituency-wise Data, AC No। Election Commission। ৬ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১৫।  "List of Winners in West Bengal 2006"। www.myneta.info। সংগ্রহের তারিখ ১৪ অক্টোবর ২০১৯।
যোহানেস কৎজ

যোহানেস জ্যাকোবাস কজি কৎজ (ইংরেজি: Johannes Kotze; জন্ম: ৭ আগস্ট, ১৮৭৯ - মৃত্যু: ৭ জুলাই, ১৯৩১) পশ্চিম কেপের হোপফিল্ড এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৭ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন ‘কজি’ ডাকনামে পরিচিত যোহানেস কৎজ। ১৯০২-০৩ মৌসুম থেকে ১৯১০-১১ মৌসুম পর্যন্ত যোহানেস কৎজের প্রথম-শ্রেণীর খেলোয়াড়ী জীবন চলমান ছিল। তিনি তার সময়কালের অন্যতম দ্রুতগতিসম্পন্ন বোলার হিসেবে সবিশেষ পরিচিতি লাভ করেছিলেন। টম রিচার্ডসনের ন্যায় তিনি দম বজায় রেখে সারাদিন বোলিং করতে পারতেন। তবে, প্রায়শঃই স্লিপ অঞ্চল দিয়ে তার বল বেরিয়ে যেতো। দলীয় সঙ্গীদের কোন একজন মন্তব্য করেছিলেন যে, ফিল্ডারদেরকে শেখানোর জন্যে নিজে বোলিং করে স্লিপে তার অবস্থান থাকাটাই ভালো হতো। দীর্ঘ দূরত্ব নিয়ে বোলিং কর্মে অগ্রসর হতেন। দুই আঙ্গুলে বল রেখে বোলিংকর্মে অগ্রসর হতেন। ১৯০১ থেকে ১৯১০ সালের মধ্যে বড় ধরনের খেলায় ১৭.৯৬ গড়ে ৩৩১ উইকেট পেয়েছেন। তন্মধ্যে, দুইটি হ্যাট্রিকের সন্ধান পেয়েছেন তিনি। ১৯০২-০৩ মৌসুমে পোর্ট এলিজাবেথে ট্রান্সভাল বনাম গ্রিকুয়াল্যান্ড ওয়েস্টের মধ্যকার খেলায় সেরা বোলিং পরিসংখ্যান দাঁড় করান। ১৯০৬-০৭ মৌসুমে ৫৪ উইকেট পান। প্রিটোরিয়ায় ওয়েস্টার্ন প্রভিন্স বনাম অরেঞ্জ ফ্রি স্টেটের মধ্যকার খেলায় ৯০ রানে খরচায় ১৩ উইকেট লাভ করেছিলেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন যোহানেস কৎজ। ১৮ অক্টোবর, ১৯০২ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১ জুলাই, ১৯০৭ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। ১৯০১, ১৯০৪ ও ১৯০৭ সালে দক্ষিণ আফ্রিকা দলের সাথে ইংল্যান্ড গমন করেন। তন্মধ্যে, ১৯০৪ সালে সফরে ১০৪টি প্রথম-শ্রেণীর উইকেট লাভে সক্ষমতা দেখান। প্রথম দুই সফরে সবিশেষ কৃতিত্বের পরিচয় দেন। টাম ওয়ার্নার ঐ পর্যায়ে তাকে গতির দিক দিয়ে কর্টরাইটের পর স্থান দেন। টেস্টে তিনি তেমন সফলতা পাননি। ১৯০২-০৩ মৌসুমে সফরকারী অস্ট্রেলিয়া দলের বিপক্ষে সুন্দর বোলিং করেছিলেন। ভিক্টর ট্রাম্পার, ক্লেম হিল, সিড গ্রিগরি ও রেজি ডাফের উইকেট পেয়েছেন। ১৯০৭ সালে লর্ডসে গিলবার্ট জেসপের কাছে তার বোলিং বেশ মার খেয়েছিল। ক্রিকেট খেলা থেকে অবসর গ্রহণের পর নিউল্যান্ডসে মাঠ কর্মকর্তার ভূমিকায় অবতীর্ণ হয়েছিলেন। ৭ জুলাই, ১৯৩১ তারিখে ৫১ বছর বয়সে হৃদযন্ত্রক্রীয়ায় আক্রান্ত হয়ে রোন্দেবশ এলাকায় যোহানেস কৎজের দেহাবসান ঘটে। "Johannes Kotze"। cricketarchive.com। সংগ্রহের তারিখ ৭ নভেম্বর ২০১৭।  "Johannes Kotze"। espncricinfo.com। সংগ্রহের তারিখ ৭ নভেম্বর ২০১৭।  বিডি অ্যান্ডারসন আর্নেস্ট হলিওয়েল বোল্যান্ড ক্রিকেট দল দক্ষিণ আফ্রিকান টেস্ট ক্রিকেটারদের তালিকা টেস্ট ও প্রথম-শ্রেণীর ক্রিকেটে জোড়া শূন্য রান উইকিমিডিয়া কমন্সে যোহানেস কৎজ সংক্রান্ত মিডিয়া রয়েছে। ইএসপিএনক্রিকইনফোতে যোহানেস কৎজ (ইংরেজি) ক্রিকেটআর্কাইভে যোহানেস কৎজ (সদস্যতা প্রয়োজনীয়) (ইংরেজি)
সুতারপাড়া ইউনিয়ন, করিমগঞ্জ

সুতারপাড়া ইউনিয়ন বাংলাদেশের একটি প্রশাসনিক অঞ্চল। সুতারপাড়া ইউনিয়ন কিশোরগঞ্জ জেলার করিমগঞ্জ উপজেলায় অবস্থিত। করিমগঞ্জ উপজেলা সদর থেকে ১০ কিলোমিটার পাকা রাস্তা অতিক্রম করে সুতারপাড়া ইউনিয়নের প্রবেশদ্বার চামটা বন্দর হয়ে ইউনিয়নে আসা যায়। এছাড়াও চামটা বন্দর থেকে নদী পথে সুতারপাড়া ইউনিয়নের বিভিন্ন গ্রামে যাওয়া যায়। অত্র ইউনিয়নের কাঁচা রাস্তার দৈর্ঘ্য ৩০ কিলোমিটার এবং পাকা রাস্তার দৈর্ঘ্য ৫০০ মিটার। সুতারপাড়া ইউনিয়নের মোট আয়তন ৭৪৫১ একর বা ৩০.১৫৩ বর্গকিলোমিটার। ২০১১ সালের হিসাব অনুযায়ী সুতারপাড়া ইউনিয়নের মোট জনসংখ্যা ১৫,৮৪২ জন। শিক্ষা ব্যবস্থায় উন্নয়নের লক্ষ্যে অত্র ইউনিয়নে রয়েছে ৮টি প্রাথমিক বিদ্যালয় এবং ৩টি মাদ্রাসা। সুতারপাড়া ইউনিয়নে হাটবাজারের সংখ্যা দুইটি। ইউনিয়নের বর্তমান চেয়ারম্যান জনাব হারুন-অর-রশীদ সুতারপাড়া ইউনিয়নে রয়েছে মোট ২৩টি মসজিদ। অত্র ইউনিয়নে খালের সংখ্যা মোট ১৪টি। সুতারপাড়া ইউনিয়নে বিল ও জলমহাল রয়েছে ৬টি। ১৯৭১ সালে মুক্তিযুদ্ধে অংশগ্রহণ করা বীর মুক্তিযোদ্ধার সংখ্যা ১৩জন। "চেয়ারম্যান ইউনিয়ন"। ইউপি। ১৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৯।  "জনসংখ্যা"। সুতারপাড়া ইউপি। ১৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৯।  "যোগাযোগ ব্যবস্থা"। ১৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৯।  "একনজরে ইউনিয়ন পরিচিতি"। ১৬ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৯।
সাদাছড়ি নিরাপত্তা দিবস

আন্তর্জাতিক সাদাছড়ি নিরাপত্তা দিবস মার্কিন যুক্তরাষ্ট্রে একটি জাতীয় দিবস। ১৯৬৪ সাল থেকে প্রতি বছরের ১৫ ই অক্টোবর দিবসটি পালিত হয়। অন্ধ বা দৃষ্টি প্রতিবন্ধী এবং অন্ধত্ব এবং স্বাধীনতার হাতিয়ারের প্রতীক, সাদা বেতের লোকদের কৃতিত্ব উদ্‌যাপনের জন্য তারিখটি আলাদা করা হয়েছে। ১৯৬৪ সালে ৬ অক্টোবর মার্কিন কংগ্রেসের একটি যৌথ রেজোলিউশন, H.R. ৭৫৩, প্রকশনা হিসাবে আইনে স্বাক্ষরিত হয়। এই রেজুলেশনটি মার্কিন যুক্তরাষ্ট্রের রাষ্ট্রপতিকে প্রতিবছরের ১৫ ই অক্টোবরকে "সাদাছড়ি নিরাপত্তা দিবস" হিসাবে ঘোষণা করার অনুমতি দেয়। রাষ্ট্রপতি লিন্ডন বি জনসন যৌথ রেজুলেশন পাস হওয়ার কয়েক ঘণ্টার মধ্যে প্রথম সাদাছড়ি নিরাপত্তা দিবস ঘোষণাপত্রে স্বাক্ষর করেন। ২০১১ সালে, সাদাছড়ি নিরাপত্তা দিবসকে প্রেসিডেন্ট বারাক ওবামা দ্বারা অন্ধ আমেরিকানদের সমতা দিবস নামকরণ করা হয়েছিল। দৃষ্টিপ্রতিবন্ধীদের অধিকার নিয়ে কাজ করা বিশ্বের বিভিন্ন সংস্থা বিভিন্ন আয়োজনের মধ্য দিয়ে এ দিবসটি পালন করে। লায়নস ইন্টারন্যাশনালের হিসাবমতে, বিশ্বে ২৮ কোটি ৫০ লাখ মানুষ পুরোপুরি ও আংশিকভাবে চোখে দেখে না। এসব দৃষ্টিপ্রতিবন্ধী মানুষ চলাচলের জন্য হাতে সাদাছড়ি ব্যবহার করে থাকে, যাতে যারা চোখে দেখে তারা যাতে তাদের চলাচলে সহযোগিতা করে। নিরাপদে সড়কে ও অন্যান্য স্থানে চলাচলের সুযোগ করে দেওয়ার প্রতীক হিসেবে সাদাছড়ির ব্যবহার করা হয়। Obama, Barack (অক্টোবর ১৪, ২০১১)। "Presidential Proclamation -- Blind Americans Equality Day, 2011"।  "সাদাছড়ি নিরাপত্তা দিবস পারন"। সমাজকল্যাণ মন্ত্রণালয় (বাংলাদেশ)।  সাদাছড়ি নিরাপত্তা দিবস: স্বাধীনতার প্রতীক (দ্য ব্লাইন্ড ওয়েব সাইটের জাতীয় ফেডারেশন থেকে নিবন্ধ) সাদাছড়ি নিরাপত্তা দিবস উদ্‌যাপন ওয়েবসাইট ৩৬ ইউএসসি ২১৩২ 2005[স্থায়ীভাবে অকার্যকর সংযোগ] 2007 2009
গ্রানভিল ডি সিলভা

গ্রানভিল নিশঙ্কা ডি সিলভা (সিংহলি: ග්‍රැන්විල් ද සිල්වා; জন্ম: ১২ মার্চ, ১৯৫৫) কলম্বোয় জন্মগ্রহণকারী প্রথিতযশা ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৫ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন গ্রানভিল ডি সিলভা। ১৯৮২-৮৩ মৌসুম থেকে ১৯৮৪-৮৫ মৌসুম পর্যন্ত গ্রানভিল ডি সিলভা’র প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করার সুযোগ পেয়েছিলেন গ্রানভিল ডি সিলভা। কোন টেস্টে অংশগ্রহণ করতে পারেননি। ৩০ এপ্রিল, ১৯৮৩ তারিখে কলম্বোয় সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ২৮ জানুয়ারি, ১৯৮৫ তারিখে অ্যাডিলেডে একই দলের বিপক্ষে সর্বশেষ ওডিআইয়ে অংশ নেন তিনি। "Players / Sri Lanka / ODI caps"। Cricinfo। সংগ্রহের তারিখ ১৬ অক্টোবর ২০১৯।  "Sri Lanka ODI Batting Averages"। Cricinfo। সংগ্রহের তারিখ ১৬ অক্টোবর ২০১৯।  "Sri Lanka ODI Bowling Averages"। Cricinfo। সংগ্রহের তারিখ ১৬ অক্টোবর ২০১৯।  সুশীল ফার্নান্দো অরবিন্দ ডি সিলভা সিংহলীজ স্পোর্টস ক্লাব ১৯৮৩ ক্রিকেট বিশ্বকাপ শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে গ্রানভিল ডি সিলভা (ইংরেজি) ক্রিকেটআর্কাইভে গ্রানভিল ডি সিলভা (সদস্যতা প্রয়োজনীয়) (ইংরেজি)
বাংলাদেশ জাতীয় সমাজকল্যাণ পরিষদ

বাংলাদেশ জাতীয় সমাজকল্যাণ পরিষদ হলো জাতীয় পরিষদ যা বাংলাদেশে সমাজকল্যাণমূলক কার্যক্রম এবং কর্মসূচি পরিচালনার দায়িত্বে নিয়োজিত। এটি বাংলাদেশের ঢাকায় অবস্থিত। ১৯৫৬ সালে ভারত-পাকিস্তান বিভাজনের পরে পূর্ব পাকিস্তানে চলে আসা কল্যাণকেন্দ্র দেখাশোনার জন্য সমাজকল্যাণ পরিষদের সূচনা হয়। ১৯৭১ সালে বাংলাদেশ একটি স্বাধীন দেশে পরিণত হওয়ার পরে, এই পরিষদটি সংসদে একটি প্রস্তাবের মাধ্যমে প্রতিষ্ঠিত হয় এবং এর নামকরণ হয় বাংলাদেশ জাতীয় সমাজকল্যাণ পরিষদ। এটি শ্রম ও সমাজকল্যাণ মন্ত্রণালয়ের অধীনে রাখা হয়েছিল। ২০০৮ সালের নভেম্বরে বাংলাদেশের তত্ত্বাবধায়ক সরকারের প্রধান উপদেষ্টা ব্রিগেডিয়ার জেনারেল এম এ মালেক বাংলাদেশ জাতীয় সমাজকল্যাণ পরিষদের ওয়েবসাইটটির উদ্বোধন করেন। বেসরকারী সংস্থা পরিষদের সাথে নিবন্ধিত রয়েছে। "পরিষদের কার্যক্রম"। bnswc.gov.bd। গণপ্রজাতন্ত্রী বাংলাদেশ সরকার। সংগ্রহের তারিখ ১ এপ্রিল ২০১৮।  "Ensure representation in parliament"। The Daily Star (ইংরেজি ভাষায়)। ৪ ডিসেম্বর ২০০৮। সংগ্রহের তারিখ ১ এপ্রিল ২০১৮।  Nations, United (২০০৯)। UNECE Standard on the Marketing and Commercial Quality Control of Sweet Peppers: Explanatory Brochure (ইংরেজি ভাষায়)। United Nations Publications। পৃষ্ঠা 60। আইএসবিএন 9789210543378। [স্থায়ীভাবে অকার্যকর সংযোগ] "History of social services in Bangladesh"। observerbd.com। ৩১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১ এপ্রিল ২০১৮।  "Broadband policy soon"। The Daily Star (ইংরেজি ভাষায়)। ৫ নভেম্বর ২০০৮। সংগ্রহের তারিখ ১ এপ্রিল ২০১৮।  Katsiaficas, George N. (২০১৩)। Asia's Unknown Uprisings: People power in the Philippines, Burma, Tibet, China, Taiwan, Bangladesh, Nepal, Thailand and Indonesia, 1947-2009 (ইংরেজি ভাষায়)। PM Press। পৃষ্ঠা 236। আইএসবিএন 9781604864885। সংগ্রহের তারিখ ১ এপ্রিল ২০১৮। [স্থায়ীভাবে অকার্যকর সংযোগ]
পান্দিওন ১ম

গ্রিক পুরাণে, পান্দিওন ১ম ছিল অ্যাথেন্সের রাজা অ্যাথেন্সের এরিখথনিউস ও ওকেয়ানিদ প্রাক্সিথেয়ার একমাত্র পুত্র। তার রাজত্বকাল ছিল অনুল্লেখযোগ্য। সে জেউক্সিপ্পে নামক এক নাইয়াদকে বিয়ে করে। তাদের সন্তানেরা হল - দ্বিতীয় এরেখথেউস, প্রোক্নে, ফিলোমেলা, বৌতেস ও দ্বিতীয় কেক্রপ্স।